Համացանցի կոնսորցիում

Համացանցի կոնսորցիում (, W3C), ընկերություն, որը մշակում և իրականացնում է համացանցի տեխնոլոգիական չափորոշիչները։ Կոնսորցիումը ղեկավարում է ինֆորմացիոն տեխնոլոգիաների բնագավառում բազում աշխատանքների հեղինակ սէր Թիմ Բերներս Լին։

Նպատակ և խնդիրներ 
W3C-ը համացանցի համար մշակում է մեկ միասնական սկզբունքներ և չափորոշիչներ (), որոնք հետագայում օգտագործում են ծրագրեր և սարքավորումներ արտադրողները։ Այս պարագայում, համապատասխանելիություն է առաջանում ծրագրային արտադրանքների և տարբեր ընկերությունների սարքավորումների միջև, որը համացանցը դարձնում է ավելի ժամանակակից, ճկուն և հարմարավետ։

 W3C-ի առաքելություն «Ամբողջությամբ բացահայտել համացանցի պոտենցիալը, հաղորդակարգերի ստեղծման ուղիները և սկզբունքները՝ երաշխավորելով ցանցի երկարաժամկետ զարգացումը»։

Չափորոշիչների առանձնահատկություններ 
W3C-ի յուրաքանչյուր չափորոշիչ անցնում է 5 հիմնական փուլ․
 Դասակարգման նախագիծ ();
 Աշխատանքային նախագիծ ();
 Վերջին կանչ ();
 Հնարավոր առաջարկություն ();
 Առաջարկվող չափորոշիչ ();
և միայն հետո պաշտոնական դառնում է «W3C-ի չափորոշիչ»։

Չափորոշիչները կարողեն են ժամանակ առ ժամանակ թարմացվել։ Չափորոշիչի հետ հրապարակվում է նաև նամակ, որտեղ նշված է լինում սխալները և անճշտությունները ()։ Երբ հավաքվում է հայտնաբերված սխալների բավարար քանակ, թողարկվում է նոր, շտկված և վերամշակված տարբերակ ()։

Օգտագործողների հարմարավետության համար կոնսորցիումը ստեղծել է հատուկ համակարգչային ծրագիր - ստուգիչ, որոնք հասանելի են համացանցում և կարող են մի քանի վայրկյանում ստուգել փաստաթղթերի համապաասխանելիությունը W3C-ի չափորոշիչներին։

Պատմություն 
Կոնսորցիումը ստեղծվել է 1994 թվականին որպես խորհրդատվական մարմին։ Համաշխարհային խոշորագույն ընկերություններն իրենց արտադրանքների և նոր տեխնոլոգիաների համապատասխանելիությունն ապահովելու հարցում պայմանավորվեցին W3C-ի հետ։

Կոնսորցիումի առաջին մեծ հաջողությունը դարձավ 1996 թվականին HTML լեզվի չափորոշիչների հստակեցումը։ Խնդիրն այն էր, որ 1990-ական թվականների ծրագրային ապահովման խոշորագույն արտադրողներ մտադիր էին թողարկել HTML լեզվի անհատական տարբերակները։ Իհարկե, դա քաոս կառաջացներ համացանցում և արդյունքում տարբերություններ կլիներ տարբեր ընկերությունների վեբ էջերի ցուցադրման միջև։ Մի ընկերության վեբ դիտարկիչը չէր կարողանա ցուցադրել մեկ այլ ընկերության պատրաստած վեբ էջը։ Եվ հենց W3C-ի շնորհիվ թողարկվեց HTML-ի մեկ միասնական թեգեր, ատրբուտներ և չափորոշիչներ։ Չնայած ամբողջությամբ հնարավոր չեղավ ապահովել HTML-ի բոլոր թեգերի և ատրիբուտների համապատասխանելիությունը։

Հեռանկարներ 
Այդ պահից համաշխարհային կոնսորցիումն ահռելի աշխատանք է կատարել՝ 10 տարում թողարկելով 110 չափորոշիչ։ Կոնսորցիումի անդամների թիվն անցնում է 350-ից՝ աշխարհի 28 երկրից։ W3C-ի չափորոշիչների վրա հիմնված են համացանցի հազարավոր ծրագրեր և միլիոնավոր ֆայլեր։

Համացանցի հետագա զարգացումը կոնսորցիումը կապում է իմաստաբանական ցանցի հայեցակարգերի հետ։

W3C-ի հաստատած չափորոշիչներ 
 Annotea
 CC/PP
 Compound Document Formats
 CSS
 DOM
 HTML
 HTTP
 InkML
 MathML
 OWL
 PICS
 PNG P3P
 RDF
 SMIL
 SOAP/XMLP
 SPARQL
 Style
 SVG
 TAG
 Timed Text
 URI/URL
 Voice Browser WAI
 WAI-ARIA
 WebCGM
 Web Services
 XForms
 XHTML
 XInclude
 XLink
 XML
 XML Base
 XML Binary Characterization XML Encryption
 XML Key Management
 XML Query
 XML Schema
 XML Signature
 XPath
 XPointer
 MXSL և XSLT

W3C-ի ստեղծած ծրագրեր և հավելվածներ 
 Amaya (դիտարկիչ ւ WYSIWYG խմբագիր)
 CSS Validator
 HTML Tidy
 HTML Validator
 Jigsaw (սերվեր)
 Libwww (Web API, այլևս չի աջակցում)
 Quality Assurance, QA (որակի ստուգման հավելված)
 և այլն

Ծանոթագրություններ

Արտաքին հղումներ 
 Պաշտոնական կայք